Džons Hopfīlds

Džons Džozefs Hopfīlds (, dzimis 1933. gada 15, jūlijā) ir ASV zinātnieks, vislabāk zināms kā neironu tīklu pētnieks. 1982. gadā viņš izveidoja asociatīva neironu tīkla modeli, kas tika nosaukts viņa vārdā par Hopfīlda tīklu, ar to atjaunojot tajā laikā apsīkušo neironu tīklu izpēti.

2024. gadā Hopfīlds kopā ar Džefriju Hintonu saņēma Nobela prēmiju fizikā par ieguldījumu mašīnmācīšanās jomā, īpaši par darbu pie mākslīgajiem neironu tīkliem.

 Biogrāfija 
Hopfīlds ir dzimis 1933. gadā poļu fiziķa Džona Džozefa Hopfīlda un Helēnas Hopfīldas ģimenē. Studējis fiziku Svortmoras koledžā Pensilvānijā. Doktora grādu 1958. gadā ieguvis Kornela Universitātē.

No 1958. līdz 1960. gadam strādājis Bell Labs teorijas grupā, pētījis pusvadītāju optiskās īpašības, kā arī strādājis pie kvantitatīvā modeļa, lai aprakstītu hemoglobīna iedarbību.

Pēc tam pasniedzis fiziku Kalifornijas Universitātē (Bērkli) (1961–1964) un Prinstonas Universitātē (1964–1980). Vēlāk pasniedzis ķīmiju un bioloģiju Kalifornijas Tehnoloģiju institūtā (1980–1997).

Kopš 1997. gada Džons Hopfīlds ir emeritus profesors molekulārā bioloģijā Prinstonas Universitātē.

 Atsauces 

 Ārējās saites 

 Dž. Hopfīlda mājas lapa Prinstonas universitātes vietnē 

Kategorija:1933. gadā dzimušie
Kategorija:Ilinoisā dzimušie
Kategorija:ASV matemātiķi
Kategorija:ASV biologi
Kategorija:ASV fiziķi
Kategorija:Biofiziķi
Kategorija:Nobela prēmijas laureāti fizikā